OpenLLM-France/wikimedia huggingface dataset:
# Itzea

Itzea Nafarroako Bortziriak eskualdeko Bera udalerrian dagoen jauregi bat da. Hain zuzen ere Altzate auzoan dago, Xantel errekaren aldamenean, Berako herrigunea amaitu eta Ibardin mendatera doan NA-1310 bidearen lehen malda hasten den lekuan.

## Barojatarrak

1912an Pio Baroja idazle ospetsuak erosi zuenetik eraikina nagusiki Barojatar familiaren bizilekua izateagatik ospetsua da. Bertan, besteak beste Pio Barojaz gain, Carmen Baroja, Ricardo Baroja eta Julio Caro Baroja bizitu izan dira, bertan euren idazlan eta margolan ugari sortu eta garatu izan zituztelarik.
Eraikin honen aldamenean dagoen Xantel errekaren beste ertzean Jorge Oteizak Pio Barojaren omenez burututako Disko itxurako hilarri bat dago.
* Aurrealdea.

## Eraikina

XVII. mendearen bigarren erdialdeko eraikin bat da. Lau uretako teilatuak estaltzen du, aurrealdea eta ataria hiru solairutan mailakatua daukalarik. Atariaren azalera apaindua dago, salbuespena harlanduzko katea da, honek bere bao eta izkinarrietan errefortzuak baiditu.
Lehenbiziko solairuaren sarreran dinteldun ate bat dago, alboetan leihoak eta XVIII. mendeko armarri bat ere badaudelarik.
Bigarren eta hirugarren solairuetan hiru balkoi daude, hauetako leihoak egurrezko lehiatilez babesturik daudelarik. Aurrealdea errematatzen duen harri lauzko zinta batean, egurrezko mentsula baten gaineko teilatu-hegal bikoitz ikusgarri bat altxatzen da. Azken hau XVI. mendean Nafarroa eta Aragoin eraikitako jauregien tipologiarekin bat dator. Bere erdialdean, ganbara bat dago.

## Erreferentziak

* ↑ Itzea. Bera. Ibardin.net

## Kanpo estekak

* Itzea jauregia. Auñamendi Entziklopedia. Euskomedia.org (Gaztelaniaz)
* Datuak: Q12259921
# Itzamná

Itzamná maia zibilizazioan zeruko jainkoa zen, maia panteoian goi-goian dauden jainkoetariko bat. Paul Schellhasek D letrarekin izendatu zuen. Ikertzaile batzuek Zamná apaizaren irudi jainkotua ikusten dute berarengan. Konkistaren ondorengo dokumentuetan "Zeruko Goi Jauna" bezala aipatzen dute. Askotan trono baten gainean irudikatzen zuten, beste jainko guztien gainean. Itzamná Hunab Kuren semea zen. Hunab Ku maientzat gauza guztien sortzailea zen. Hain handia zen ezen ezin zela bere irudia errepresentatu. Lan ikaragarri hori guztia egin ondoren Hunab Ku ezer egin gabe gelditu zen, gizakiekin ezin zuen gehiagorik egin, eta bere semeak, Itzamnák, gizakiekiko bere funtzioak hartu zituen, maia panteoian goiko tokia hartuz. Itzamnák, besteti, heroi bezala munduaren sorkuntzan hartu zuen parte.
Jakinduriaren, zientzien, eta konozimenduen jaikoa da. Kodizetan zahar hortz gabeko baten moduan agertzen da. Bere izena azaltzeko bi jeroglífiko ditu: Lehenegoa aren itzura idazten da eta bigarrenean Ahau egunaren sinboloa. Sinbolo honek errege emperadorea monarka pritzipea eta gizon gorena adierazten du, Ahau 20 egun maietatik importanteena da.
Itzamna seruaren, egunaren eta gauaren jaikoa da.
Esaten dute itzamna idazkera eta liburuak asmatu zituela.

## Etimologia

Itzamná izenaren etimologia oraindik ez dago garbi. Eric Thompson arabera bi elementu daude: "itzam" edo muskerra, eta "naaj", etxea. Biek "muskerraren etxea" izango litzateke. Gaur egungo epigrafia aldiz hasierako hitza beste modu batez ulertzen du: "iits", jariakinak azaltzeko erabiltzen den erroa (erretxina, landare izerdi, giza hazia)

## Errepresentazioa

Maia erlijioan, dualtasunean oinarrituta, aurkariak armonizatu egiten dira. Horregatik Itzamnák ere bi aurkako kosmiko biltzen ditu: txoria bezala, zeruaren errepresentazioa, eta sugea bezala, lurraren errepresentazioa. Maia kodexetan idazten agertzen da. Era antropomorfoan agertzen denean agure jakintsu bezala ikusiko dugu; begi karratuak eta handiak ditu, ahoa hortzik gabe edo bakar batekin; sudur-kakoa.

## Mitoa

Heroe bezala Itzamnák nezakaritza, idazkera, egutegiak eta gizakien beste sorkuntzak asmatu zituen. Bera izan zen legeak diktatu zituena eta herria gobernatu zituen harek aukeratutakoen bidez.
Itamná hodeien eta zeruaren ihintza zen; ur hori sakratua zen eta, horregatik, maiek biltzen zuten errituetan erabiltzeko. Aldi berean, Itzamnák munduko zuhaitzarekin dauka lotura. Zuhaitz hori erdiguneko ardatz nagusia zen eta zerua, lurra eta azpimundua lotzen zituen.

## Erreferentziak

* ↑ Los dioses mayas, 36.
* ↑ Eric S. Thompson. Historia y religión de los mayas, 1970, 209-233 or.
* ↑ http://www.mayas.uady.mx/diccionario/h_esp.html
* ↑ Los dioses mayas, 38.

## Bibliografia

* D.R.: Los dioses mayas, Mérida (Yucatán): Dante, 2004.
* Eric S. Thompson: Maya History and Religion. 1970.
* Yolotl González Torres: Diccionario de mitología y religión de Mesoamérica. Mexiko: Larousse, 1999. ISBN 970-607-802-9.
* Diego de Landa: Relación de las cosas de Yucatán (1566). Mérida: Dante, 2003. ISBN 84-492-0363-5

## Kanpo estekak

* Datuak: Q58476
* Multimedia: Itzamna / Q58476
# Itzartu

Itzartu Espainiako Alderdien Legea onartu ondoren Legution sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 189 izan ziren boto nuluak, emandako botoen %21,80.

## Ikus, gainera

* Espainiako Alderdien Legea

## Kanpo estekak

* Datuak: Q12259920
# Itzehoe

Itzehoe Alemaniako udalerria da. Schleswig-Holstein estatuan kokatuta dago, [[Steinburg (barrutia)|Steinburg]] barrutian. 2014an 31.035 biztanle zituen 28,03 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q16073
* Multimedia: Itzehoe / Q16073
# Itzaltze analogiko

Itzaltze analogikoa deitzen zaio telebistetan analogikoan emititzeari eten zenean digitalean emititzen hasteko. Itzaltze analogikoak aldaketa handia suposatu zuen eta inpaktu handia suposatu zuen gizartean eta ekonomian, baina batez ere teknologia berrien garapenean eragina izan zuen
Telebista analogikoa mugimenduzko irudiak eta soinua transmititzeko sistema da eta hedapen mekanismo bat erabiltzen du transmisioa aurrera eramateko. Transmisioa aurrera eramateko irrati uhinen bitartez, kable bidezko telebistaren sareen bitartez, sateliteko telebistaren bitartez edo IPTV bitartez egiten da eta seinaleen hartzailea telebista bera da.
Bestalde, telebista digitala edo TDT (gaztelaniaz: Televisión Digital Terrestre) seinale digitalen bitartez irudiak eta soinua transmititzeko sistema deritzo. Telebista analogikoa ez bezala, telebista digitalak bere seinaleak forma bikoiztuan kodifikatzen ditu, horrela aplikazio interaktiboak irekitzeko eta kanal berean hainbat seinale transmititzeko aukera ematen du.
Espainiar estatuan TDT-ko lehenengo emisioa 2005eko azaroaren 30ean izan zen, baina itzaltze analogikoa 2010eko martxoak arte ez zen hasi. Estatu osoan normaltasunarekin eman zen aldaketa baina Galizia, Asturias, Gaztela Leon edo Tenerife bezalako lekuetan apirilaren 2arte ez zen iritsi TDT-a.

## Erreferentziak

* ↑ (Gaztelaniaz) RTVE.es. «Apagón analógico» RTVE.es (Noiz kontsultatua: 2020-04-24).
* ↑ (Gaztelaniaz) Cerón, Alberto. «Todo sobre el apagón analógico» México Ciencia y Tecnología (Noiz kontsultatua: 2020-04-24).
* 1 2 Unknown. (2013-08-05). «Televisión Análoga Vs Televisión Digital Terrestre TDT: Cuadro comparativo» Televisión Análoga Vs Televisión Digital Terrestre TDT (Noiz kontsultatua: 2020-04-24).
* ↑ (Gaztelaniaz) Apagón analógico. 2020-04-22 (Noiz kontsultatua: 2020-04-24).
* ↑ (Gaztelaniaz) Madridiario. «España 'se apaga' para dar paso a la TDT» Madridiario (Noiz kontsultatua: 2020-04-24).
* Datuak: Q2330048
# James Ellroy

James Ellroy (Los Angeles, Ameriketako Estatu Batuak, 1948ko martxoaren 4a) ingelesezko idazlea da. Ellroyren hainbat lan zinemara eraman dute, White Jazz (2012), besteak beste.

## Bizitza

Hamar urte zituela, ama hil zioten, eta ez zuten hiltzailea sekula aurkitu. Gertakari horrek bere bizitza markatu zuen. Delinkuentzia, droga eta alkoholari heldu zion. Presondegia ezagutu zuen, aberatsen etxeetan lapurtzeagatik.
Egun batean, ordea, bizitza zuzentzea erabaki, eta idazteari ekin zion. Hogeita hamahiru urte zituela idatzi zuen lehen liburua, Brown´s Requiem (1981). Eleberri beltz modernoan sailkatu behar da Ellroyren lana. Pertsonaia nagusiak detektibeak, poliziak eta hiltzaileak dira. Hiru liburuko sorta bat idatzi zuen, Lloyd Hopkins Los Angelesko polizia protagonistatzat hartuta: Blood on the Moon, Because the Night (1984) eta Suicide Hill (1986).
Horren ondoren, beste lau liburuko bilduma idatzi zuen, Los Angeles hiria kokaleku hartuta: The Black Dahlia (1987, amari dedikatua), The Big Nowhere (1988), L.A. Confidential (1990) eta White Jazz (1992).
Azken idazlanak hauek dira: American Tabloid (1995), My Dark Places (1996) eta The Hilliker Curse: My Pursuit of Women (2010).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q318487
* Multimedia: James Ellroy / Q318487
# James Ensor

James Sydney Ensor (Ostende, Belgika, 1860ko apirilaren 13a - 1949ko azaroaren 19a) margolaria, marrazkigilea eta grabatzailea izan zen. Bruselako Arte Ederretako Akademian egin zituen Margolaritza ikasketak, eta erretratuak, izadi hilak eta barne-pinturak eginez hasi zen lanean. Gai irrigarriak zituen gogoko. Ezaguna da bere lanen fantasia xelebreagatik eta bere garaiko gizartearen kronika sarkastikoa egiteagatik. Margolan txundigarri eta, bitxiaren bitxiaz irrigarri horiekin, Europako espresionismoaren aitzindarietako bat izan zen.

## Bizitza

Gaztetan Rembrandt eta Rubensen zale amorratua izan zen, baina frantses inpresionisten pintzel-ukitu bizia bereganatu zuen gero.
Pixkana-pixkana, ordea, bere lehenengo paisaia eta izadi hilen estetika inpresionistatik, Flandriako margolaritza-tradiziotik oinordetu zuen espresionismo originalerantz aldatu zen haren margokera.
1883an Bruselako Erakusketan ez zizkioten lanak onartu. Ensor Les Vingt izeneko abangoardiazko taldeko kide egin zen, eta fantasia barregarrizko irudiak margotzen hasi zen. Halako inauteri-mundu ametsezko bat sortu zuen, itxura makabroko eskeleto, mamu eta maskara ikaragarri eta irrikorrez betea. Mundu hori da, hain zuzen, Maskara eskandalizatuak izeneko lanean azaldu zuena (1883, Belgikako Arte Ederretako Errege Museoa, Brusela). Bere margolanetako pertsonaien fisonomia barregarri hori, kolore deigarriko margo-gama gorri, berde eta horia erabiliz areagotzen zuen.
1888an Kristo Bruselan sartzen egin zuen, kolore bizi-bizitan margotua eta inauteri-maskarez betea. Kritikak oso harrera txarra egin zion lanari, eta Les Vingt taldeko kideei ere hain gaitzesgarria iruditu zitzaien ezen taldetik bota baitzuten. Margolanak Kristo Jerusalemen sartu zenekoaren parodia ematen zuen –karikaturetakoak bezalako pertsona itxuragabetuez inguratua agertzen da Kristo, eta kolore bizi-bizitan margotuak guztiak–, baina gizartearen hipokrisiaren isekazko kritika baizik ez zen. Hala ere, Ensorrek amesgaiztoetatik atereak ziruditen irudi eta ikuskariak margotzen jarraitu zuen: adibidez, Azpikeria (1890) eta Eskeletoak gizon urkatu bategatik borrokan (1891).
Haren lanaren aurkako kritikak gehitu ahala zinikoago eta misantropoago agertu zen bera. Berrogei urtetik gora igaro ziren haren lanak lehenengo aldiz jendearen onespena jaso zuen arte. Bien bitartean, bakarturik eta jendartetik urrun bizi izan zen, bere unibertso partikularra aztertuz eta eraikiz. Azkenik, surrealistek haren obrarekiko mirespena agertu zuten eta 1929an jendartean erakutsi ahal izan zuen, lehengo aldiz, Kristo Bruselan sartzen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q158840
* Multimedia: James Ensor / Q158840
# James Fenimore Cooper

James Fenimore Cooper (Burlington, New Jersey, AEB, 1789ko irailaren 15a - Cooperstown, New York, AEB 1851ko irailaren 15a) Estatu Batuetako eleberrigile erromantikoa izan zen.

## Biografia

Kolono baten semea zen, eta New York estatuko amerindiarrekin harremanak izan zituen haurtzaroan. Walter Scottek bultzatuta hasi zen idazten. Bere lehenengo eleberriaz (Precaution, 1820) inolako arrakastarik lortu ez zuen arren, bigarrenarekin (The Spy, "Espia", 1821) Estatu Batuetako eta Europako irakurleria bereganatu zuen (Europan bizi izan zen 1826tik 1833ra).
1823tik 1841ra bitartean, Leatherstocking Tales ("Larruzko Galtzerdiaren ipuinak") kontakizun-bilduma eman zuen argitara. Natty Bumpo amerindiarrek jaso eta Larruzko Galtzerdia edo Belatzaren Begia izenez deitzen zuten haurra da bost kontakizun horietako pertsonaia nagusia. Kontakizunek XVIII. mende bukaeran Ingalaterrako eta Frantziako gudarosteen artean izan ziren gatazkak dituzte kontagai.
Bere lan ezagunenak The Last of the Mohicans ("Azken Mohikanoa", 1826), The Prairie ("Zelaia", 1827) eta The Deerslayer ("Orkatz ehiztaria", 1841) dira. 1838. urtean Estatu Batuei buruzko obra kritiko bat idatzi zuen: The American Democrat ("Ameriketako demokrata").
Mark Twainen eta Edgar Allan Poeren mailako idazleek haren estiloaren sinpletasunari kritikak egin bazizkioten ere, Cooper da Estatu Batuetako lehen urteetako giroa islatzen jakin duen idazle hoberenetako bat.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q167856
* Multimedia: James Fenimore Cooper / Q167856
# James Dewey Watson

James Dewey Watson (Chicago, Ameriketako Estatu Batuak, 1928ko apirilaren 6) biologoa eta zoologoa da, Francis Crickekin batera DNA molekularen egituraren aurkitzaileetako bat izateagatik ezaguna. Horri esker, Medikuntzako Nobel saria irabazi zuten 1962an.
Chicagoko Unibertsitatean eta Indianako Unibertsitatean ikasi zuen. Ondoren, Cambridgeko Unibertsitatean lan egin zuen non bere lankide eta laguna izango zen Francis Cricik ezagutu zuen. 2007an jubilatzera behartu zuten arraza beltza eta haien adimenari buruz egindako komentario batzuen ondorioz.
Hainbat zientzia liburu idatzi ditu, esaterako, The Molecular Biology of the Gene 1965ean eta oso ezaguna den DNAren egituraren aurkikuntzari buruzko The Double Helix 1968an.

## Zientzialari liskartsua

Watsonekin lotutako lehenengo ika-mika DNAren egituraren aurkikuntzari dagokio. 1952an Rosalind Franklinek, DNA molekularekin lanean ari zela, X izpien bidez argazki on bat ateratzea lortu zuen. Argazki hura Watson eta Cricken eskuetara heldu zen, eta, hari esker, DNAren egitura zehaztea lortu zuten 1953an. Franklin 1958an hil zen minbiziarekin, eta Nobel saria Watsonek eta Crickek jaso zuten 1962an. Gerora, oso gai polemikoa bihurtu da hori.
Hala ere, azken urteetan egin ditu adierazpen harrigarrienak Watsonek. Lehen polemika handia 1990eko hamarkadaren erdialdera agertu zen. Izan ere, Watsonek esan zuen emakumeek abortatzeko eskubidea izan beharko luketela haurra homosexuala izango dela dioten frogak izanez gero.
2007ko urrian esan zuen gizaki beltzek, geneetan oinarrituz, ez zutela zuriek adinako adimenik. Adierazpen hura arrazistatzat hartu zen, eta Watsonek barkamena eskatu behar izan zuen. Ondoren, aurreko 43 urtean lantoki izan zuen Cold Spring Harbor laborategian dimisioa eman zuen.

## Ikus, gainera

* DNA
* Rosalind Franklin

## Kanpo estekak

* Gizaki beltzen adimena zuriena baino baxuagoa da
* James Watsonek arbaso beltzak ditu
* Datuak: Q83333
* Multimedia: James D. Watson / Q83333
# James Drury

James Child Drury Jr. (New York, 1934ko apirilaren 18a - Houston, 2020ko apirilaren 6a) estatubatuar aktorea izan zen. Arrakasta ezagutu zuen The Virginian telesailan egindako emanaldiarekin. Ride the High Country edo Maverick bezalako westernetan antzeztu zuen.

## Filmografia

* 1955: Blackboard Jungle extra
* 1956: Forbidden Planet
* 1956: The Last Wagon
* 1956: Love Me Tender
* 1958: Decision "The Virginian piloto"
* 1960: Toby Tyler, or Ten Weeks with a Circus
* 1962: Ride the High Country
* 1962: The Virginian telesaila {62-71}
* 1970: Breakout telefilma
* 1971: The Devil and Miss Sarah telefilma
* 1985: All American Cowboy telefilma
* 1991: The Gambler Returns: The Luck of the Draw telefilma
* 1994: Maverick
* 2000: The Virginian
* Datuak: Q487514
* Multimedia: James Drury / Q487514
# James Edward Quibell

James Edward Quibell (1867ko azaroaren 11 – 1935eko ekainaren 5) Erresuma Batuko egiptologo ospetsua izan zen.

## Biografia

James Edward Quibell Newporten, Shropshiren jaio zen. 1900. urtean Annie Abernethie Pirie artista eta arkeologo eskoziarrarekin ezkondu zen. Adams' Grammar eskolan eta Kristoren Elizan Oxforden ikasi zuen. Antzinaroko gauzekin liluratuta, laguntzeko Flinders Petrie irakasleari bere burua eskaini zion; berarekin, 1893an, Koptosen lan egin zuen. Ondoren, leku desberdinetan aritu zen: Nagada, Buleas, Tebas, El Kab eta Hierakonpolis. Baita ere Cecil Firth arkeologoari Saqqarako indusketetan lagundu zion. Berlingo Humboldt Unibertsitatean ikasi zuen eta, ondoren, Kairoko Egiptoar Museoaren Katalogo Batzordearen partaidea izendatu zuten. 1899 eta 1904 artean, Delta eta Erdiko Egiptoaren zaharkien inspektorea izan zen; aurrez aurre Howard Carter izan zuen, Luxorreko inspektore burua. 1904 eta 1905 urteetan Saqqarako inspektore burua izan zen. 1905ean Saqqaran, Erregeen haranean, Yuya eta Tuyu hilobia aurkitu zuen. Hierakonpolisen (antzinako Nekhenen), haren taldearekin batera Narmerren Paleta aurkitu zuen. 1914tik 1923 arte Kairoko Egiptoar Museoaren zaintzailea izan zen eta, halaber, 1931tik 1935ra, Piramide mailadunaren indusketetan zuzendaria izan zen. 1925ean erretreta hartu zuen.

## Obra

* The Ramesseum The Tomb of Ptah-Hetep, 1898.
* Hierakonpolis 1900. W. M. Flinders Petrie-rekin batera egina.
* Excavations at Saqqara, 1911-12. The tomb of Hesy (1913)
* El Kab, 1923

## Erreferentziak

* ↑ http://www.touregypt.net/featurestories/Egyptologists.htm Egypt: The Egyptologists

## Kanpo loturak

* (Ingelesez):Biografia
* (Ingelesez):Quibell Gutenberg proiektuan.
* Datuak: Q706436
* Multimedia: James Quibell / Q706436
# Iznalloz

Iznalloz Granadako udalerria da, Los Montes eskualdean dagoena.
2008ko urtarrilaren 1eko erroldaren arabera 7.065 biztanle zituen.

## Ikus, gainera

* Granadako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1410782
* Multimedia: Iznalloz / Q1410782
# Iznájar

Iznájar Kordobako probintziako udalerria da Subbética eskualdean dagoena. 2018an 4.343 biztanle zituen.

## Herri eta auzoak

* El Adelantado (166 bizt.)
* Alarconas y Antorchas (50 bizt.)
* Arroyo de Priego (74 bizt.)
* Arroyo del Cerezo (15 bizt.)
* La Celada (312 bizt.)
* Cierzos y Cabreras (143 bizt.)
* Los Concejos (14 bizt.)
* Corona Algaida y Gata (221 bizt.)
** La Cruz de la Algaida (66 bizt.)
* Fuente del Conde (267 bizt.)
* El Higueral (353 bizt.)
* La Hoz (11 bizt.)
* Iznájar (2057 bizt.)
* El Jaramillo (111 bizt.)
** Lorite (54 bizt.)
* Los Juncares (192 bizt.)
* Montes Claros (47 bizt.)
* Los Pechos (66 bizt.)
** Las Chozas (32 bizt.)
* Solerche (101 bizt.)
* Valenzuela y Llanadas (66 bizt.)
* Ventorros de Balerma (162 bizt.)
* Valdearenas (33 bizt.)

## Demografia

Biztanleriaren bilakaera :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 5.271 | 5.200 | 5.200 | 5.077 | 4.964 | 4.854 | 4.895 | 4.907 | 4.960 |

## Ikus, gainera

* Kordobako udalerrien zerrenda

## Kanpo estekak

* (Gaztelaniaz) Webgune ofiziala
* Datuak: Q904793
* Multimedia: Iznájar / Q904793
# Izmir probintzia

İzmir probintzia Turkiako 81 probintzietako bat da. Bere hiruburua İzmir da. 11.811 km²ko azalera du eta bertan 3.769.000 biztanle bizi dira.

## Barrutiak

Probintziaren barnean 28 barruti daude:
| Aliağa Balçova Bayındır Bergama Beydağ Bornova Buca Çeşme Çiğli Dikili Foça Gaziemir Güzelbahçe Karaburun | Karşıyaka Kemalpaşa Kınık Kiraz Konak Menderes Menemen Narlidere Ödemiş Seferihisar Selçuk Tire Torbalı Urla |

## Kanpo estekak

* Datuak: Q344490
* Multimedia: İzmir Province / Q344490
# Iznatoraf

Iznatoraf (Torafe bezala ere ezaguna) Espainiako Jaengo probintziako udalerria da. Las Villas eskualdean kokatzen da, 86 km²-ko azalera du eta 2005. urtean 1.188 biztanle zituen.
Bardazoso exklabea udalerriaren zati da.

## Kanpo estekak

* Datuak: Q1756730
* Multimedia: Iznatoraf / Q1756730
# Izmirko metroa

Izmirko metroa (turkieraz: İstanbul metrosu), Turkiako Izmir hiriko garraiobide publikoa da. 2000ko maiatzaren 22an zabaldu zen eta gaur egun metro-sareak linea bakarra eta 10,5 kilometro dauzka.
2005ean 30 milioi bidaiarik erabili zuten.

## Ikus, gainera

* Izmir

## Kanpo estekak

* (Ingelesez) Metroari buruzko informazioa Urbanrail.net webgunean.
* (Turkieraz) Metroaren webgune ofiziala.
* Datuak: Q1503686
* Multimedia: İzmir Metro / Q1503686
# Iznate

Iznate Málagako udalerria da, Axarquía - Costa del Sol eskualdean dagoena.
2008ko urtarrilaren 1eko erroldaren arabera 918 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1630429
* Multimedia: Iznate / Q1630429
# Ichtegem

Txantiloi:Hiri orokor infotaula8480 Ichtegem, Belgikako mendebaldean dagoen hiria da, Mendebaldeko Flandria probintzian dagoena, Brujasetik 15 kilometrora hego-mendebalderantz. Udalerriak herri hauek hartzen ditu barnean: Bekegem, Eernegem eta Ichtegem bera. 2013ko urtarrilaren 1ean 13.898 biztanle zituen.
2006an, Ichtegem ofizialki Dorp van de Ronde (Tourreko hiria), Flandriako Tourraren 90. edizioa zela eta.
* Ichtegem - eko mapa, udalerriko auzoak eta inguruko herriak. Eremu hori-laranjak hiriguneak dira.
* Ichtegem:
* I. Ichtegem
* II. Eernegem
* III. Bekegem
* Inguruko herriak:
* a. Koekelare
* b. Moere (Gistel)
* c. Westkerke (Oudenburg)
* d. Roksem (Oudenburg)
* e. Zerkegem (Jabbeke)
* f. Aartrijke (Zedelgem)
* g. Wijnendale (Torhout)
* h. Torhout
* i. Kortemark
* j. Handzame (Kortemark)

## Kanpo estekak

* (Nederlanderaz) Webgune ofiziala
* Datuak: Q281181
* Multimedia: Ichtegem / Q281181
# Iraultza (argipena)

Iraultza hitzak erabilera zenbati ditu:
* iraultza hitzak, termino nagusi moduan, gizarte baten erabateko aldaketa azkarra adierazten du;
** Iraultza Industriala,
** Iraultza frantsesa,
** Iraultza neolitiko,
** Iraultza Kulturala,
** Iraultza berdea,
** Iraultza burgesa;
* Iraultza, Euskal Herrian XX. mendearen bukaeran jardun zuen ezker muturreko talde armatua;
* Iraultza zerga, ETA erakundeak hiritar batzuei exijitzen zien ordainketa;
* Iraultza Futbol Taldea, Zamudioko futbol taldea, 1980 urtean sortua.
* Iraultza, euskarazko pertsona-izen epizenoa.
# Iraultza Demokratikoaren Alderdia

Iraultza Demokratikoaren Alderdia (gaztelaniaz: Partido de la Revolución Democrática edo PRD) Mexikoko alderdi politiko bat da, 1989ko maiatzaren 5ean sortua. 2006ko eta 2012ko hauteskundeetan koalizioen buru izan zen, eta bigarren indar elektorala izan ziren. Gaur egun Michoacán eta Quintana Roo estatuetan gobernatzen du. Bere leloa "demokrazia orain, aberria guztiontzat!" (gaztelaniaz: ¡Democracia ya, Patria para todos!) da.

## Erreferentziak

* ↑ Berria. [#5375 Estilo Liburua. .
* ↑ (Ingelesez) La Botz, Dan. (1995). Democracy in Mexico: Peasant Rebellion and Political Reform. , 121 or..

## Kanpo estekak

* Datuak: Q767010
* Multimedia: Party of the Democratic Revolution / Q767010